Зэныбжьэгъугъэр ягъэлъапIэ
КъБР-м ХъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министерствэм къыхилъхьауэ «Лъэпкъ зэхущытыкIэхэр зэпIэзэрыт щIын, шыIэныгъэр гъэбыдэн» зыуэ щыт республикэ программэм ипкъ иткIэ, республикэм исхэм папщIэ «Дэ дызэкъуэтщ» зэпеуэр ирегъэкIуэкI.
Мыр теухуащ Къэбэрдей-Балъкъэрым ис лъэпкъхэм я хабзэр, щэнхабзэр, диныр зэрызэмыщхьым ди лъахэгъухэр щыгъэгъуэзэным. Зэпеуэм къагъэхьыну лэжьыгъэр зы жыпхъэм итынущ: «Лъэпкъхэм я зэхуаку дэлъ зэныбжьэгъугъэр къыщыгъэлъэгъуа литературэ произведенэ нэхъыфI».
Зэпеуэм хэтыну хуейхэм я IэдакъэщIэкIхэр щэкIуэгъуэм и 10 хъуху кърагъэхь хъунущ мы хэщIапIэм: 360051, Налшык къалэ, Лениным и уэрам, 57, КъБР-м ХъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министерствэ, Жылагъуэ зэгухьэныгъэхэм, политикэ партхэм, лъэпкъ щэнхабзэ центрхэм ядэлэжьэнымкIэ, къэзакъ IуэхухэмкIэ и къудамэм, телефоныр: 77-84-40.
Мы зэхьэзэхуэм теухуауэ хъыбар нэхъыбэ къыщыфщIэнущ министерствэм и сайтым: http://pravitelstvokbr.ru
